Jaemüügisektoris, eriti arenenud riikides, on tekkinud väga palju jaemüügiga tegelevaid poekette nagu hüpermarketid, supermarketid ja muud eripoed. Usaldus ja mugavus muutub järjest olulisemaks klientide kiire elustiili tõttu. Suured jaemüügiga tegelevad poed omavad suurt sortimenti erinevatelt brändidelt ja mitmekesist kodusisustust ühe katuse all, pakkudes sel moel kliendile suuremat valikut. Kuna klientidel on suurenenud bränditeadlikkus, siis jaemüüjad panustavad rohkem brändimööbli müüki ning ka kodusisustuse valik on suurenenud. See annab klientidele võimaluse saada informatsiooni erinevatelt brändidelt – võrrelda hindasid, kvaliteeti ja disaini ning teha ostuotsus.
#000005
Tehnoloogia areng on mõjutanud tootjaid konkurentsi säilitamiseks tegema uue disainiga multifunktsionaalseid ja praktilisi tooteid, säilitades konkurentsi turul. Multifunktsionaalne mööbel on tarbijates äratanud märkimisväärset huvi. Selle peamiseks põhjuseks on elamispindade suuruse vähenemine. IKEA nn nutikas mööblikollektsioon toodi turule aastal 2015 ja see sisaldas näiteks öökappe, millesse oli integreeritud juhtmevaba laadimise tehnoloogia.
#000006
Tootjad tulevad turule ka uute materjalidega. Näiteks IKEA tehas Slovakkias toodab unikaalseid kergplaate, mis on 30% kergemad seni kasutatutest. Need plaadid on suhteliselt odavad ja nende tootmiseks läheb tarvis vähem toormaterjali. Kerguse tõttu saab neid laevaga suuremas koguses transportida, alandades nii transpordikulusid.
#000007
Aastatega on nõudlus detailidena tarnitava mööbli järele suurenenud, eriti selle transpordi mugavuse tõttu. Detailidena tarnitav mööbel on hea võimalus neile, kes elavad rendipindadel. Neid tooteid on kerge lahti võtta ja uuesti kokku panna. Tänapäeval on väga lai valik elutoa-, söögitoa- ja magamistoamööblis tdetailidena tarnitav.
#000009
Puit on mööblitööstuses kõige rohkem kasutatav toormaterjal – 40-50% mööblist on tehtud puidust. Mööblitööstuses on näha, et puiduga varustamisel hakkab puudujääk tekkima, kuna kasvav elanikkond vajab üha rohkem mööblit. Mitmed organisatsioonid korraldavad kampaaniaid metsalangetamise vastu, mõjutades sellega puitmaterjali pakkumist. Selle tagajärjel tõuseb puidu hind.
#000011
Ehkki uued sisekujunduse trendid on olulised klientide ostuotsuse tegemisel, on siiski enamik kodusisustust mõeldud pikaajaliseks kasutamiseks ning ei vaja sagedast väljavahetamist. Samuti on mööbel kallis ning seda peetakse ühekordseks väljaminekuks. Lisaks on enamik brändimööblit vastupidav ning kõrge kvaliteediga. Mööbel vajab aastate jooksul ainult puhastust, mis on tavaliselt minimaalne väljaminek. See vähendab aga sagedast mööbliostu vajadust ning on peamine mööblituru kasvu barjäär.
#000012
Üha kasvav interneti ja nutitelefonide kasutus on hoogsalt edendanud online müüki. Mööbli tootjad ja müüjad on hakanud müüma mööblit ja muud kodusisustust interneti vahendusel. Nad sisenevad e-kaubanduse turule kasutajasõbralike veebilehtedega ning atraktiivsete tootepakkumistega. Ettevõtted nagu IKEA, Wayfair and Ashley Furniture on juba sisenenud e-kaubanduse turule. Sel moel suurendavad tootjad ka oma nähtavust laiemale tarbijate hulgale, hoides kokku kauba ladustamise kulusid. IKEA-l on online müük 13 turul ning 2020. aastaks loodab ettevõte teenida läbi online müügi umbes 10% tulust. 2014. aastal oli IKEA-l läbi veebilehtede 1,5 miljardit külastust. Online-kanalite kasutamist on suurendanud selle mugavus osta kliendile sobival ajal ja kohas ning tarnekindlus. E-kaubanduse suurenemine avaldab arvestatavat positiivset mõju mööblituru kasvule.
#000013
Kodude kaunistamine on elanikkonnale üha tähtsam, seetõttu otsitakse unikaalset disainmööblit. Klientidel on ka suurem võimekus valida luksuslikke tootebrände, kuna koos majanduse kasvuga on suurenenud ka sissetulekud. Kallis mööbel on staatuse sümboliks kõrgema klassi hulgas, kes eelistavad osta disainitud põrandakatteid ja mööblit.
#000014
Nõudlus luksusmööbli järele kasvab Aasia, Lähis-Ida ja Aafrika regioonide maades nagu Hiina, Araabia Ühendemiraadid ja Lõuna-Korea. Rahvusvaheliste ettevõtete teke on mänginud olulist rolli luksusmööbli toomisel mööblisektorisse. Itaalia bränd Arper on avanud näitusteruumi New Yorgis ning on teisigi Euroopa brände, kes on avanud poode Ameerikas. Euroopa brändidele on Ameerika turg on atraktiivne ning see julgustab mitmeid müüjaid avama seal poode. Hollandi bränd Moooi avas oma poed Ameerikas ja selle tulemusena teenis ettevõte 25-30% oma tulust Ameerika turult.
#000015
IKEA täiendas 2014. aastal oma mobiilitehnoloogiaid, mis lubas mobiililt kontrollida ja pakkuda teenuseid nagu toodete asukoha kindlaks määramine, laoseisu kontrollimine jt. Lisaks saavad kliendid kontrollida toodete hinnanguid ja võrrelda hindasid. Samuti tõi IKEA turule mobiilirakenduse, mis näitab poodide asukohti ning võimaldab online ́s küsida küsimusi müüjalt. Sellised mobiilisõbralikud võimalused suurendavad toodete kättesaadavust ning lihtsustavad ostuotsuseid.
#000016
IKEA kataloogi rakendus annab virtuaalse ülevaade mööblist ruumis. Lisaks võimaldab see rakendus, mida toetavad nii Android kui iOS-platvorm, kasutajal saada täpsed mööbli mõõdud.
#000017
2015. aastal esitles Steelcase mõnda oma viimastest kontorimööbli ideedest, mida kontoritöötajad heameelega valiks oma töökeskkonda. Nendeks ideedeks olid näiteks: eraldatud töökoht avatud planeerinuga; töökohtadele paigaldatavad külgseinad, mida saab hõlpsasti ümberpaigutada; toolid, mis kohanduvad inimese keha ning erinevate istumisasenditega (vt pilti).
#000018
Kasvav keskkonnateadlikkus ning mure tervisliku ja rohelise keskkonna vastu on suurendanud nõudlust keskkonnasõbraliku mööbli ja teiste sisustuselementide vastu. Teadlikkus puude langetamise ja mürgiste ainete kasutamise mõjust kliimamuutusele on paljud tootjad muutnud nn „roheliseks“. Paljud tootjad on näiteks hakanud pakkuma laia valikut MOSO bambusest valmistatud mööblit, mis on tugevam ja raskem kui tammest mööbel. Ettevõtted nagu Greenington and Palecek toodavad keskkonnasõbralikku mööblit. Nad püüavad parandada oma kuvandit tootmise usaldusväärsuse kaudu. Asutused nagu Forest Stewardship Counsil (FSC) ja Sustainable Furnishing Council (SFC) kinnitavad ja aitavad mööblitootjatel täita keskkonda säästvaid regulatsioone.
#000019
Jaemüügikettidele on toonud märgatavat kasu erinevate meediakanalite, näiteks TV-reklaami ja sotsiaalmeedia kanalite kasutus. Ettevõtted investeerivad erinevatesse kampaaniatesse, et reklaamida oma kaubamärke ja tooteid. Näiteks IKEA kasutab erinevates riikides erinevaid Facebooki lehekülgi, et rahuldada tarbijate erinevaid nõudeid. Samuti teeb ettevõte kättesaadavaks oma tootekataloogi, mida saab alla laadida oma arvutisse või mobiili. Ashley Furniture Homestore tegi koostööd digiturunduse agentuuriga iCrossing, et parandada ettevõtte sotsiaalmeedia ja klientide koostoimet. Peale Facebooki kasutab Ashley Furniture Twitter ́it, YouTube`i ja Flickr`it.
#000021
IKEA lõi maailma esimese Intagrami veebilehekülje, et reklaamida 2014. aasta IKEA kollektsiooni. Kliendid said osaleda kampaanias lisades enda Instagrami pilte toodetest, mis nad on ostnud ning neid sildistada. IKEA viis läbi ohutusalase teadlikkust suurendava kampaania nimega „Safer Homes Together – Secure it!“ Youtube ́is, et tõsta teadlikkust mööbli ümbermineku ohtudest.
#000022
Käesolev postitus on osa uuringust “Global furniture market 2016 – 2020.” TECHNAVIO.COM
#000023